# Yezh V2

Er yezhoniezh e vez implijet an termen yezh V2 evit komz eus yezh lec'hiet ganti ar verb en eil lec'h en islaverennoù pennañ er stumm kadarnaat atav.

## Yezhoù V2 dre ar bed

Yezhoù V2 eo an darn vrasañ eus ar yezhoù germanek, estreget ar saozneg, hag ivez ar c'hachmireg hag ul lodenn eus ar yezhoù retoromanek. Gwezhall e veze implijet an urzh-mañ ivez gant ar galleg.

## Doareoù yezhoù V2

Isrannet e c'hell bezañ ar yezhoù V2 e daou doare pennañ:
* Yezhoù CP-V2: implijet an urzh V2 en islavarennoù emren nemetken, en o zouez ar svedeg hag an alamaneg;
* Yezhoù IP-V2: implijet an urzh V2 koulz en islavennoù stag hag en islavarennoù emren, en o zouez an islandeg hag ar yidicheg
Hanter-hent etre an daou doare pennañ-se emañ ar c'hachmireg.

## Skouerioù
### Brezhoneg

E brezhoneg, da skouer, e vez lakaet ar verb displeget (gant ar rannig dereat), da lâret eo ar veb gantañ un arc'hwel kevreadurezhel, en eil lec'h er frazenn atav daoust ha ma c'hell kemmañ urzh an elfennoù all:
* Da skouer:
    "Me a gomz brezhoneg bemdez"
    Me$_{RENER}$ a gomz$_{VERBDIS.}$ brezhoneg$_{RENADENN}$ bemdez$_{ADSTAG.}$
    Verb displeget en eil lec'h: "a gomz"
    "Brezhoneg a gomzan bemdez"
    Brezhoneg$_{RENADENN}$ a gomzan$_{VERBDIS.}$ bemdez$_{ADSTAG.}$
    Verb displeget en eil lec'h: "a gomzan"
    "Komz a ran brezhoneg bemdez"
    Komz$_{VERBPENN.}$ a ran$_{VERBDIS.}$ brezhoneg$_{RENADENN}$ bemdez$_{ADSTAG.}$
    Verb displeget en eil lec'h: "a ran"
    "Bemdez e komzan brezhoneg"
    Bemdez$_{ADSTAG.}$ e komzan$_{VERBDIS.}$ brezhoneg$_{RENADENN}$
    Verb displeget en eil lec'h: "e komzan"

### Izelvroeg hag alamaneg

Yezhoù SOV CP-V2 eo an izelvroeg hag an alamaneg, da skouer en izelvroeg:
* Islavarenn emren:
    Ik las dit boek gisteren
    Ik$_{RENER}$ las$_{VERB}$ dit boek$_{RENADENN}$ gisteren$_{ADSTAG.}$
    "Lenn a ris al levr-mañ dec'h"
    Gisteren las ik dit boek.
    Gisteren$_{ADSTAG.}$ las$_{VERB}$ ik$_{RENER}$ dit boek$_{RENADENN}$
    "Dec'h e lennis al levr-mañ"
* Islavarenn stag:
    (Ik zei dat) ik dit boek gisteren las
    (Ik zei dat) ik$_{RENER}$ dit boek$_{RENADENN}$ gisteren$_{ADSTAG.}$ las$_{VERB}$
    "Lâret em eus em boa lennet al levr-mañ dec'h"
    (Ik zei dat) ik gisteren dit boek las
    (Ik zei dat) ik$_{RENER}$ gisteren$_{ADSTAG.}$ dit boek$_{RENADENN}$ las$_{VERB}$.
    "Lâret em eus em boa lennet al levr-mañ dec'h"

### Svedeg

Ur yezh SVO CP-V2 eo ar svedeg, da skouer:
* Islavarenn emren:
    Jag läste den här boken igår
    Jag$_{RENER}$ läste$_{VERB}$ den här boken$_{RENADENN}$ igår$_{ADSTAG.}$
    "Lenn a ris al levr-mañ dec'h"
    Igår läste jag den här boken
    Igår$_{ADSTAG.}$ läste$_{VERB}$ jag$_{RENER}$ den här boken$_{RENADENN}$
    "Dec'h e lennis al levr-mañ"
* Islavarenn stag:
    (Jag sade att) jag läste den här boken igår
    (Jag sade ju att) jag$_{RENER}$ läste$_{VERB}$ den här boken$_{RENADENN}$ igår$_{ADSTAG.}$
    "Lâret em eus em boa lennet al levr-mañ dec'h"
    (Jag sade ju att) jag läste den här boken igår
    (Jag sade ju att) jag läste$_{VERB}$ den här boken$_{RENADENN}$ igår$_{ADSTAG.}$
    "Lâret em eus em boa lennet al levr-mañ dec'h"

### Yidicheg

Yezhoù SVO IP-V2 eo an islandeg hag ar yidicheg, da skouer e yidicheg:
* Islavarenn emren:
    Ikh leyen dos bukh haynt
    Ikh$_{RENER}$ leyen$_{VERB}$ dos bukh$_{RENADENN}$ haynt$_{ADSTAG.}$
    "Lenn a ran levr hiziv"
    Haynt leyen ikh dos bukh
    Haynt$_{ADSTAG.}$ leyen$_{VERB}$ ikh$_{RENER}$ dos bukh$_{RENADENN}$
    "Hiziv e lennan al levr"
* Islavarenn stag:
    (Du veyst, az) ikh leyen dos bukh haynt
    (Du veyst, az) ikh$_{RENER}$ leyen$_{VERB}$ dos bukh$_{RENADENN}$ haynt$_{ADSTAG.}$
    "Goût a rez e lennan al levr hiziv"
    (Du veyst, az) haynt leyen ikh dos bukh
    (Du veyst, az) haynt$_{ADSTAG.}$ leyen$_{VERB}$ ikh$_{RENER}$ dos bukh$_{RENADENN}$
    "Goût a rez e lennan al levr hiziv"

### Kachmireg

Ur Yezh SOV IP/CP-V2 eo ar c'hachmireg, da skouer.
* Islavarenn emren:
    mye per yi kyitaab az
    "Lenn a ran al levr-mañ hiziv"
    az per mye yi kyitaab
    "Hiziv e lennan al levr-mañ"
* Islavarenn stag:
    mye von zyi mye per yi kyitaab az
    "Lâret em eus e lennan al levr-mañ hiziv"
    mye von zyi az per mye yi kyitaab
    "Lâret em eus e lennan al levr-mañ hiziv"
* Stumm stambouc'hus emren
    yi chi swa kyitaab ywas mye az per
    "Hennezh eo al levr a lennan hiziv"
* Stumm stambouc'hus stag
    yi chi swa kyitaab ywas mye veny zyi mye per az
    "Hennezh eo al levr em eus lâret e lennan hiziv"

## Gwelit ivez:

* Yezh OVS
* Yezh SVO